turjo4nis/wikipedia-bn-dump-20250701 huggingface dataset:
আসানসোল সদর মহকুমা

আসানসোল সদর মহকুমা পশ্চিমবঙ্গের পশ্চিম বর্ধমান জেলার একটি মহকুমা। এই মহকুমা আসানসোল পৌরসংস্থা ও চারটি সমষ্টি উন্নয়ন ব্লক (বরাবনি, জামুরিয়া, রানিগঞ্জ ও সালানপুর) নিয়ে গঠিত। উক্ত চারটি ব্লকের অধীনে ৩৫টি গ্রাম পঞ্চায়েত ও ১৮টি সেন্সাস টাউন রয়েছে। বিদ্রোহী কবি কাজী নজরুল ইসলাম এই মহকুমার অন্তর্গত চুরুলিয়ায় জন্মগ্রহণ করেন।

এলাকা 
আসানসোল পৌরসংস্থা ছাড়া আসানসোল সদর মহকুমার বরাবনি, জামুরিয়া, রানিগঞ্জ ও সালানপুর ব্লক চারটির অধীনে ৩৫টি গ্রাম পঞ্চায়েত ও ১৮টি সেন্সাস টাউন রয়েছে। এই ১৮টি সেন্সাস টাউন হল পানগাছিয়া (খ), ভানোয়ারা, পরশিয়া, কেন্দা, কুনুস্তারা, বাঁশড়া, চেলাদ, রতিবাটী, চাপুই, জেমারি (জে. কে. নগর টাউনশিপ), আমকুলা, মুরগাথুল, রঘুনাথচক, বল্লভপুর, বেলেবাথান, চিত্তরঞ্জন, হিন্দুস্তান কেবলস টাউন ও জেমারি।

ব্লক

বরাবনি ব্লক 
বরাবনি ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল বরাবনি, ইটাপাড়া, নুনি, পানুরিয়া, দোমোহানি, জামগ্রাম, পানগাছিয়া ও পুঁচড়া। এই ব্লকের শহরাঞ্চল পানগাছিয়া (খ) ও ভানোয়ারা সেন্সাস টাউন দুটি নিয়ে গঠিত। ব্লকটি বরাবনি ও আসানসোল (উত্তর) থানার অধীনস্থ। ব্লকের সদর দোমোহানি বাজার।

জামুরিয়া ব্লক 
জামুরিয়া ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল বাহাদুরপুর, দোবরানা, মদনতোড়, তপসি, চিনচুরিয়া, হিজলগাড়া, পরশিয়া, চুরুলিয়া, কেন্দা ও শ্যামলা। এই ব্লকের শহরাঞ্চল পরশিয়া, কেন্দা ও কুনুস্তারা সেন্সাস টাউন তিনটি নিয়ে গঠিত। ব্লকটি জামুরিয়া ও পাণ্ডবেশ্বর থানার অধীনস্থ। ব্লকের সদর বাহাদুরপুর।

রানিগঞ্জ ব্লক 
রানিগঞ্জ ব্লকের গ্রামীণ এলাকা ছয়টি গ্রাম পঞ্চায়েত নিয়ে গঠিত। এগুলি হল আমড়াসোতা, এগরা, রতিবাটী, বল্লভপুর, জেমারি ও তিরাট। এই ব্লকের শহরাঞ্চল বাঁশড়া, চেলাদ, রতিবাটী, চাপুই, জেমারি (জে. কে. নগর টাউনশিপ), আমকুলা, মুরগাথুল, রঘুনাথচক, বল্লভপুর ও বেলেবাথান সেন্সাস টাউন দশটি নিয়ে গঠিত। ব্লকটি রানিগঞ্জ থানার অধীনস্থ। ব্লকের সদর সিয়ারশোল রাজবাড়ি।

সালানপুর ব্লক 
সালানপুর ব্লকের গ্রামীণ এলাকা ১১টি গ্রাম পঞ্চায়েত নিয়ে গঠিত। এগুলি হল আছড়া, দেন্দুয়া, ফুলবেরিয়া বোলকুন্দা, আল্লাদি, এথোরা, রূপনারায়ণপুর, বাসুদেবপুর জেমারি, জিতপুর-উত্তররামপুর, সালানপুর, কাল্যা ও সামদি। এই ব্লকের শহরাঞ্চল চিত্তরঞ্জন, হিন্দুস্তান কেবলস টাউন ও জেমারি সেন্সাস টাউন তিনটি নিয়ে গঠিত। ব্লকটি চিত্তরঞ্জন ও সালানপুর থানার অধীনস্থ। ব্লকের সদর রূপনারায়ণপুর বাজার।

বিধানসভা কেন্দ্র 
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে:
 আসানসোল পৌরসংস্থা এলাকা দুটি বিধানসভা কেন্দ্রে বিভক্ত। এই পৌরসংস্থার ১-৮, ১০-১৭, ১৯, ২৩-৩৩ ওয়ার্ডগুলি নিয়ে আসানসোল উত্তর বিধানসভা কেন্দ্র গঠিত।
 আসানসোল পৌরসংস্থার ৯, ১৮, ২০, ৩৪-৫০ নং ওয়ার্ডগুলি এবং রানিগঞ্জ ব্লকের আমড়াসোতা, এগরা, বল্লভপুর, জেমারি ও তিরাট গ্রাম পঞ্চায়েত নিয়ে আসানসোল দক্ষিণ বিধানসভা কেন্দ্র গঠিত।
 রানিগঞ্জ ব্লকের অবশিষ্ট গ্রাম পঞ্চায়েতগুলি, জামুরিয়া পুরসভা এলাকা ও জামুরিয়া ব্লক নিয়ে জামুরিয়া বিধানসভা কেন্দ্র গঠিত।
 রানিগঞ্জ পুরসভা এলাকা নিয়ে রানিগঞ্জ বিধানসভা কেন্দ্র গঠিত।
 কুলটি পুরসভা এলাকা নিয়ে কুলটি বিধানসভা কেন্দ্র গঠিত।
 বরাবনি ও সালানপুর ব্লকদুটি নিয়ে বরাবনি বিধানসভা কেন্দ্র গঠিত।
 ছয়টি বিধানসভা কেন্দ্রই আসানসোল লোকসভা কেন্দ্রের অন্তর্গত।

পাদটীকা 

পশ্চিমবঙ্গের মহকুমা
পশ্চিম বর্ধমান জেলা
পশ্চিম বর্ধমান জেলার মহকুমা
বোয়িং সিএইচ-৪৭ চিনুক

{||}

বোয়িং সিএইচ-৪৭ চিনুক () হচ্ছে দুই ইঞ্জিন, ট্যানডেম পাখা বিশিষ্ট একটি ভারী পরিবহন হেলিকপ্টার। এটির সর্বোচ্চ গতিবেগ ঘণ্টায় ১৭০ নট (১৯৬ মাইল বা ৩১৫ কিলোমিটার)। ১৯৬০-এর দশকে তৈরি হওয়া এই হেলকপ্টারটির গতিবেগ তৎকালীন সাধারণ ও আক্রমণাত্মক হেলিকপ্টারের চেয়েও বেশি ছিলো। এটি একই সাথে সেই সময়ে তৈরি হওয়া খুব অল্প কিছু হেলিকপ্টারের একটি যেগুলো বর্তমানেও তৈরি ও সরাসরি যুদ্ধে ব্যবহৃত হচ্ছে। এই মডেলের হেলিকপ্টার এখন পর্যন্ত মোট১,১৭৯টি তৈরি করা হয়েছে। এটি মূলত যে কাজে ব্যবহৃত হয় তার মধ্যে আছে, সৈন্য পরিবহন, আর্টিলারি স্থানান্তর, যুদ্ধক্ষেত্রে রসদসরবরাহ করা। মালামাল পরিবহনের জন্য এটির তেলের ট্যাংকারের পাশে প্রশস্ত স্থান রয়েছে, এবং তিনটি অতিরিক্ত কার্গো হুক বিদ্যমান।

মার্কিন বিমান নির্মাতা প্রতিষ্ঠানে বোয়িং-এর অঙ্গ সংগঠন বোয়িং ভেরটোল ষাটের দশকের গোড়ার দিকে এই হেলিকপ্টারের নকশা প্রণয়ন করে ও উৎপাদন শুরু করে। বর্তমানে বোয়িং ডিফেন্স, স্পেস অ্যান্ড সিকিউরিটি এই হেলিকপ্টার উৎপাদন করছে। এখন পর্যন্ত মোট ১৬টি দেশে এই হেলিকপ্টার সরবরাহ করা হয়েছে। মার্কিন সেনাবাহিনী ও ব্রিটিশ রয়্যাল এয়ার ফোর্সসহ হচ্ছে এই হেলিকপ্টারের সর্বোচ্চ ব্যবহারকারী। সিএইচ-৪৭ সবচেয়ে ভারী পরিবহন হেলিকপ্টারগুলোর মধ্যে অন্যতম।

তথ্যসূত্র

বহিঃসংযোগ 

 CH-47D/F, MH-47E/G, CH-47 history, and Model 234 Chinook history pages on Boeing.com
 CH-47A/B/C, ACH-47A, CH-47D/F and CH-47 Chinook pages on Army.mil
 CH-47 page on GlobalSecurity.org
 CH-47 page on Vectorsite.net
 "Boeing's New Combat-Ready CH-47F Chinook Helicopter Fielded to First US Army Unit"
 Italian Chinooks - CASR Article
 The Kopp-Etchells Effect - CH-47 Night Landings in Afghanistan . Michael Yon online magazine

সামরিক হেলিকপ্টার
বোয়িং সামরিক বিমান
মার্কিন যুক্তরাষ্ট্রের সামরিক হেলিকপ্টার
১৯৬১-এ প্রথম উড়া বিমান
২০০৮ গ্রীষ্মকালীন অলিম্পিকে জুডো – পুরুষদের ৭৩ কেজি

২০০৮ গ্রীষ্মকালীন অলিম্পিকে জুডোতে পুরুষদের ৭৩কেজি বিভাগের প্রতিযোগিতা অনুষ্ঠিত হয় ১১ই আগস্ট বেইজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে। প্রারম্ভিক পর্ব শুরু হয় বেলা ১২:০০টার সময় (CST)। রেপোশে ফাইনাল, সেমিফাইনাল, ব্রোঞ্জ পদকের লড়াই এবং ফাইনাল অনুষ্ঠিত হয় সন্ধ্যা ৬:০০টার সময়।

পুরুষদের জুডো ওজন শ্রেণীর এই বিভাগ তৃতীয় সবচেয়ে কম ওজনের। এই বিভাগে সেই সব প্রতিযোগী অংশগ্রহণ করতে পারবে যাদের শারীরিক ভর ৭৩কিলোগ্রাম বা তার কম। জুডোর অন্যান্য বিভাগের মত এক্ষেত্রেও লড়াই পাঁচ মিনিটের হয়। যদি দেখা যায় ঐ পাঁচ মিনিটের শেষে দুজনেরই স্কোর সমান সমান, তাহলে আরও পাঁচ মিনিটের সাডেন ডেথ লড়াই হয়। যদি তাতেও দুই জুডোকার কেউ কোনো স্কোর করতে না পারে তাহলে খেলার ফলাফল বিচারকেরা স্থির করেন। সমগ্র টুর্নামেন্ট একক-অপনয়ন পদ্ধতিতে সম্পন্ন হয় যাতে শেষ পর্যন্ত স্বর্ণ পদকের লড়াই হয়। এছাড়া রেপোশে পদ্ধতিতে দুই ব্রোঞ্জ পদক বিজয়ী স্থির করা হয়। সেমিফাইনালিস্টদের কাছে পরাজিত প্রত্যেক জুডোকা রেপোশে রাউন্ডে অংশগ্রহণের সুযোগ পায়। সেমিফাইনালে পরাজিত দুজন জুডোকা রেপোশে রাউন্ডের শেষ দুজনের সাথে ব্রোঞ্জ পদকের লড়াইয়ে অংশ নেয়।

পদকবিজয়ী

টুর্নামেন্টের ফলাফল

ফাইনাল

ম্যাট ১

ম্যাট ২

রেপোশে 
যে সকল জুডোকা পূর্ববর্তী রাউন্ডে চার সেমিফাইনালিস্টের কারো না কারো কাছে পরাজিত হয়েছে তারাই রেপোশে রাউন্ডে যায়। এই লড়াই গুলির মধ্য দিয়ে দুটি ব্রোঞ্জ মেডেলের বিজয়ী নির্ধারিত হয়।

পাদটিকা 
 প্রতিযোগিতার ধরন

২০০৮ গ্রীষ্মকালীন অলিম্পিকে জুডো বিভাগসমূহ
আমর মেরিজা

আমর মেরিজা (জন্ম ১৭ই মার্চ ১৯৭৬) একজন আলজেরীয় জুডোকা।

সাফল্য

তথ্যসূত্র 

 জুডো তথ্যতীর্থ

১৯৭৬-এ জন্ম
জীবিত ব্যক্তি
আলজেরীয় জুডোকা
১৯৯৬ গ্রীষ্মকালীন অলিম্পিকের জুডোকা
২০০০ গ্রীষ্মকালীন অলিম্পিকের জুডোকা
২০০৪ গ্রীষ্মকালীন অলিম্পিকের জুডোকা
২০০৮ গ্রীষ্মকালীন অলিম্পিকের জুডোকা
আলজেরিয়ার অলিম্পিক জুডোকা
২১শ শতাব্দীর আলজেরীয় ব্যক্তি
মার্কিন নৌবাহিনী

মার্কিন নৌবাহিনী ()  হচ্ছে মার্কিন যুক্তরাষ্ট্রের সশস্ত্র বাহিনীর একটি শাখা, যা নৌ-যুদ্ধের জন্য বিশেষভাবে গঠন করা হয়েছে। এটি যুক্তরাষ্ট্রের সাতটি সামরিক পরিষেবার একটি। আগস্ট, ২০১০ পর্যন্ত প্রাপ্ত পরিসংখ্যান অনুযায়ী এই বাহিনীর মোট কর্মরত সদস্য সংখ্যা ৩,৩০,৭২৯ জন। এছাড়াও এই বাহিনীর আরও ১,০২,৯২৩ জন সংরক্ষিত সদস্য রয়েছে। বর্তমানে এই বাহিনী সর্বমোট ২৮৯টি জাহাজ এবং ৩,৭০০টিরও বেশি যুদ্ধবিমান ও হেলিকপ্টার পরিচালনা করছে। মার্কিন নৌবাহিনী বিশ্বের সর্ববৃহৎ নৌবাহিনী। টন এককে এর যুদ্ধজাহাজগুলোর সর্বমোট ধারণক্ষমতা, পরবর্তী ১৩ টি দেশের নৌবাহিনীর সর্বমোট ধারণক্ষমতার চেয়েও বেশি। বিশ্বের সর্ববৃহৎ বিমানবাহী নৌবহর এই বাহিনী পরিচালনা করে। বর্তমানে এই বহরে মোট ১১টি বিমানবাহী রণতরী রয়েছে। এছাড়াও আরও একটি রণতরী নির্মীয়মাণ।

মার্কিন যুক্তরাষ্ট্রের স্বাধীনতা যুদ্ধের সময় গঠিত কন্টিনেন্টাল নেভি থেকে এই বাহিনীর উৎপত্তি। ১৭৭৫ সালের ১৩ অক্টোবর এই বাহিনী গঠন করা হয়। প্রথমে সেনাবাহিনীর সাথে একত্রিতভাবে শুরু হলেও স্বাধীনতা যুদ্ধ চলাকালেই এটি সম্পূর্ণ পৃথক একটি বাহিনী হিসেবে আত্মপ্রকাশ করে। মার্কিন যুক্তরাষ্ট্রের সংবিধান অনুসারে মার্কিন যুক্তরাষ্ট্রের কংগ্রেস এই বাহিনী নিয়ন্ত্রণ করে।

একুশ শতকে এসে মার্কিন নৌবাহিনী, মার্কিন পররাষ্ট্র এবং প্রতিরক্ষা নীতির প্রয়োগ ও প্রভাব সম্প্রসারণে অন্যতম ভূমিকা পালন করে চলেছে। বিশ্বের বিভিন্ন স্থানে এই বাহিনী বড় ধরনের সৈন্য ও রসদ নিয়ে অবস্থান করছে, যার মধ্যে আছে পূর্ব এশিয়া, ভূমধ্যসাগর ও মধ্যপ্রাচ্যের বিভিন্ন এলাকা। এটি মূলত একটি সামুদ্রিক নৌবাহিনী, যা শান্তিপূর্ণ সময়ে বিশ্বের উপকূলীয় অঞ্চলগুলোতে প্রদক্ষিণ করে। এছাড়াও কোনো আঞ্চলিক দুর্যোগ বা সঙ্কটাপন্ন অবস্থা মোকাবেলায়ও এই নৌবাহিনী সহায়তা প্রদান করে থাকে।

প্রশাসনিকভাবে ডিপার্টমেন্ট অফ দ্য নেভি বা মার্কিন নৌঅধিদপ্তর এই বাহিনী পরিচালনা করে। সেক্রেটারি অফ দ্য নেভি হচ্ছেন এই অধিদপ্তরের প্রধান। ডিপার্টমেন্ট অফ দ্য নেভি নিজেও ডিপার্টমেন্ট অফ ডিফেন্স বা প্রতিরক্ষা অধিদপ্তরের একটি শাখা। এটির প্রধান হচ্ছে সেক্রেটারি অফ ডিফেন্স বা প্রতিরক্ষা সচিব। ঐতিহ্যগতভাবে এই বাহিনীতে নিযুক্ত কর্মকর্তাদের সর্বোচ্চ পদবী হচ্ছে চিফ অফ নেভাল অপারেশন্স বা নৌপ্রধান। অ্যাডমিরাল গ্যারি রুগহেড হচ্ছেন বর্তমান নৌপ্রধান। এই বাহিনী থেকে বর্তমানে সর্বোচ্চ পদবীযুক্ত কর্মকর্তা  হচ্ছেন অ্যাডমিরাল মাইকেল মুলেন। যদিও বর্তমানে তিনি মার্কিন নৌবাহিনীতে নন, বরং মার্কিন যুক্তরাষ্ট্রের সর্বোচ্চ সামরিক পদ, চেয়ারম্যান অফ দ্য জয়েন্ট চিফস অফ স্টাফ হিসেবে কর্মরত।

আরো দেখুন
ওয়েভস - দ্বিতীয় বিশ্বযুদ্ধ চলাকালে মার্কিন নৌবাহিনীর নারী শাখা
মার্কিন নৌবাহিনীতে নারী

তথ্যসূত্র 

 Globalsecurity.org, United States Navy section
 Naval Open Source Intelligence (NOSI), nosi.org
 United States Navy Official Website, navy.mil
 U.S. Navy in WW II, microworks.net
 Howarth, Steven. To Shining Sea: A history of the United States Navy 1776-1991. New York: Random House, 1991. 
 Love, Robert W. Jr. History of the U.S. Navy Volume One: 1775-1941. Harrisburg: Stackpole Books, 1992.

বহিঃসংযোগ 

 
 
 
 
 
 

মার্কিন নৌবাহিনী
মার্কিন যুক্তরাষ্ট্রের সামরিক বাহিনী
মার্কিন যুক্তরাষ্ট্রের নৌবাহিনী
দেশ অনুযায়ী নৌবাহিনী
পশ্চিমবঙ্গ পুলিশ

পশ্চিমবঙ্গ পুলিশ ভারতীয় রাজ্য পশ্চিমবঙ্গের প্রধান আইনশৃঙ্খলা রক্ষাকারী সংস্থা। ১৮৬১ সালের পুলিশ আইন অনুযায়ী এই সংস্থাটি গঠিত হয়। এই সংস্থার দায়িত্বে থাকেন পুলিশের মহানির্দেশক। তিনি পশ্চিমবঙ্গ সরকারের স্বরাষ্ট্র (পুলিশ) বিভাগের নিকট দায়বদ্ধ থাকেন।

পশ্চিমবঙ্গ পুলিশ রাজ্যের দুটি সাধারণ পুলিশ জেলার একটি। পশ্চিমবঙ্গ পুলিশের এক্তিয়ারে রয়েছে কলকাতা বাদে পশ্চিমবঙ্গের অবশিষ্ট ২২টি জেলা। রাজ্যের অপর সাধারণ পুলিশ জেলা কলকাতা পুলিশের এক্তিয়ারে রয়েছে কলকাতা মহানগরীয় অঞ্চল। ব্রিটিশ আমল থেকেই কলকাতা পুলিশ রাজ্য পুলিশের নিয়ন্ত্রণমুক্ত।

সিভিল পুলিশ 
ফৌজদারি তদন্ত বিভাগ - এই বিভাগ বিভিন্ন কেসের তদন্ত করে থাকে। বর্তমানে এর প্রধান হচ্ছেন প্রাক্তন কলকাতা পুলিশ কমিশনার , অনুুুজ শর্মা। তিনি উপ মহাপরিদর্শক পদমর্যাদায় রয়েছেন।

বহিঃসংযোগ 
 List of all West Bengal police stations from the West Bengal govt's official site
 Criminal Investigation Department, West Bengal
 Paschim Medinipur District Police

পশ্চিমবঙ্গ সরকার
১৮৬১-এ ব্রিটিশ ভারতে প্রতিষ্ঠিত
পশ্চিমবঙ্গ পুলিশ
রায়গড় জেলা, মহারাষ্ট্র

রায়গড় জেলা (মারাঠী:रायगड जिल्हा) পশ্চিম ভারতের মহারাষ্ট্র রাজ্যের কোঙ্কণ বিভাগের একটি জেলা। জেলা সদর আলিবাগ।

জনসংখ্যা
২০১১ সালের আদমশুমারি অনুসারে রায়গড় জেলার জনসংখ্যা হচ্ছে ২,৬৩৪,২০০ জন, যা কুয়েতের বা মার্কিন যুক্তরাষ্ট্রের নেভাডা প্রদেশের সমান। এটি জেলাটিকে ভারতের ৬৪০টি জেলার ভেতরে ১৫৩তম অবস্থান দিয়েছে। এই জেলার জনসংখ্যার ঘনত্ব ।

তথ্যসূত্র

বহিঃসংযোগ 
 ভারতীয় ন্যাশনাল ইনফরমাটিক্স সেন্টার দ্বারা প্রতিস্থাপিত সরকারি রায়গড় জেলা ওয়েবসাইট 

রায়গড় জেলা
রায়গড় জেলা, মহারাষ্ট্র
১৮৬৯-এ ভারতে প্রতিষ্ঠিত
গুহ্যকালী

হস্ত সংখ্যা - 2 টি
|Statue metarial - stone
গুহ্যকালী বা আকালী হিন্দু দেবী কালীর একটি বিশেষ রূপ। দেবীভাগবত পুরাণ মতে, তিনি দেবী শতাক্ষীর শরীর থেকে উৎপন্না অন্যতমা মহাশক্তি। কোনো কোনো সাধক এই রূপে কালীর আরাধনা করে থাকেন, তবে গৃহস্থের নিকট এই রূপ "অপ্রকাশ্য"। গুহ্যকালী কালীর এক অতি ভয়ংকরী রূপ। এই রূপ কালীর প্রচলিত রূপের চেয়ে অনেকটাই পৃথক। গুহ্যকালী দ্বিভুজা, সর্পভূষিতা ও খড়্গহস্তা। তাকে সূর্যকালী বা  আকালি কালী নামেও অভিহিত করা হয়। পশ্চিমবঙ্গের বীরভূম জেলার রামপুরহাট মহকুমার অন্তঃপাতী আকালীপুর গ্রামে দেবী আকালীর একটি বিখ্যাত মন্দির বিদ্যমান। এই মন্দিরটি নির্মাণ করেন মহারাজা নন্দকুমার।


মূর্তিকল্প 
দেবী গুহ্যকালীর ধ্যানমন্ত্রে তার যে মূর্তিটি বর্ণিত হয়েছে তা নিম্নরূপ: গুহ্যকালীর গাত্রবর্ণ গাঢ় মেঘের ন্যায়; তিনি লোলজিহ্বা ও দ্বিভুজা; গলায় পঞ্চাশটি নরমুণ্ডের মালা; কটিতে ক্ষুদ্র কৃষ্ণবস্ত্র; স্কন্ধে নাগযজ্ঞোপবীত; মস্তকে জটা ও অর্ধচন্দ্র; কর্ণে শবদেহরূপী অলংকার; হাস্যযুক্তা, চতুর্দিকে নাগফণা দ্বারা বেষ্টিতা ও নাগাসনে উপবিষ্টা; বামকঙ্কণে তক্ষক সর্পরাজ ও দক্ষিণকঙ্কণে অনন্ত নাগরাজ; বামে বৎসরূপী শিব; তিনি নবরত্নভূষিতা; নারদাদিঋষিগণ শিবমোহিনী গুহ্যকালীর সেবা করেন; তিনি অট্টহাস্যকারিণী, মহাভীমা ও সাধকের অভিষ্ট ফলপ্রদায়িনী। গুহ্যকালী নিয়মিত শবমাংস ভক্ষণে অভ্যস্তা।

আকালীপুর মন্দির 

বীরভূম জেলার আকালীপুর গ্রামে ব্রাহ্মণী নদীর তীরে শ্মশানের পাশে মহারাজা নন্দকুমার একটি গুহ্যকালী মন্দির নির্মাণ করেন। তবে এই বিচিত্র কালীমূর্তিটি তার দ্বারা নির্মিত হয়নি। জনশ্রুতি, পৌরাণিক মগধরাজ জরাসন্ধ এই মূর্তিটি নির্মাণ করেছিলেন। কালক্রমে বিভিন্ন রাজার হাতে পূজিত হওয়ার পর কাশীরাজ চৈত সিংহের রাজ্যের এক কৃষক তার জমিতে মূর্তিটি খুঁজে পান। সংবাদ পেয়ে চৈত সিংহ মন্দির প্রতিষ্ঠা করে দেবী গুহ্যকালিকার প্রতিষ্ঠা করতে চান। এদিকে ওয়ারেন হেস্টিংসও এই মূর্তির সন্ধান পেয়ে এটিকে লন্ডনের জাদুঘরে প্রেরণে উদ্যোগী হন। মূর্তিটি হেস্টিংসের হাত থেকে রক্ষা করতে, চৈত সিংহ সেটিকে গঙ্গাবক্ষে লুকিয়ে রাখেন। মহারাজা নন্দকুমার স্বপ্নাদেশ পেয়ে সেটিকে কাশী থেকে নিজ জন্মস্থান বীরভূমের ভদ্রপুর গ্রামে নিয়ে আসেন। নন্দকুমার নিজে ছিলেন পরম শাক্ত ও দেবী মহাকালীর ভক্ত। ১৭৭৫ সালের গোড়ায় তিনি মুর্শিদাবাদ-বীরভূমের সীমান্তবর্তী আকালীপুর গ্রামে দেবী গুহ্যকালীর মন্দির নির্মাণ শুরু করেন। কিন্তু ওই বছর জুন মাসে তিনি ইংরেজের হাতে বন্দী হলে, মন্দির নির্মাণে ছেদ পড়ে। ফাঁসির পূর্বে তিনি পুত্র গুরুদাসকে তান্ত্রিক মতে দেবী গুহ্যকালীর প্রতিষ্ঠা সম্পূর্ণ করার নির্দেশ দিয়ে যান। লোকশ্রুতি, ওই বছর ১৫ জুলাই মন্দিরের দ্বারোদ্ঘাটন হয়েছিল।

মন্দিরের দক্ষিণে "পঞ্চমুণ্ডী" আসন নামে পরিচিত একটি সিদ্ধাসন রয়েছে। আকালীপুরের দেবী গুহ্যকালীকে ভক্তেরা অতিশয় "জাগ্রত" দেবী মনে করেন। দূর-দূরান্ত থেকে পুণ্যার্থীরা এই মন্দিরে "মানসিক" করে পূজা দেন।

আরও দেখুন 
 কালী
 নন্দকুমার রায়

পাদটীকা 

কালী
হিন্দু দেবী
বাংলার লৌকিক দেবদেবী
মহারাষ্ট্রের জেলার তালিকা

ভারতের মহারাষ্ট্র রাজ্য ১৯৬০ সালের ১ মে অস্তিত্ব লাভ করে। প্রাথমিকভাবে ২৬ টি জেলা নিয়ে গঠিত হয়েছিল। এই দিনটি মহারাষ্ট্র দিবস নামেও পরিচিত। তখন থেকে ১০ টি নতুন জেলা তৈরি করা হয়েছে এবং বর্তমানে রাজ্যে জেলার সংখ্যা ৩৬। এই জেলাগুলি নীচে প্রদর্শিত ছয়টি প্রশাসনিক বিভাগে বিভক্ত করা হয়েছে।

অঞ্চল এবং বিভাগ 
বর্তমানে  মহারাষ্ট্র ৩৬ টি জেলায় বিভক্ত, যা ছয়টি বিভাগে বিভক্ত।

অঞ্চলসমূহ 
ভৌগোলিকভাবে, ঐতিহাসিকভাবে, রাজনৈতিকভাবে এবং সাংস্কৃতিক অনুভূতি অনুসারে, মহারাষ্ট্রের পাঁচটি প্রধান অঞ্চল রয়েছে :

 কোঙ্কণ - ( কোঙ্কন বিভাগ )
 পশ্চিম মহারাষ্ট্র যা দেশ হিসাবে বেশি পরিচিত - ( পুণে বিভাগ )
 খন্দেশ - ( নাসিক বিভাগ ) 
 মারাঠওয়াদা - ( ঔরঙ্গবাদ বিভাগ )
 বিদর্ভ - ( নাগপুর এবং অমরাবতী বিভাগ) - পূর্বে ( মধ্য প্রদেশ এবং বেরার ) এর অংশ

বিভাগ

জেলা 

মহারাষ্ট্রের ৩৬ টি জেলার তথ্য ২০১১ সালের ভারতীয় আদম সুমারী থেকে নির্বাচিত :

তথ্যসূত্র 

ভারতের জেলাসমূহের তালিকা
মহারাষ্ট্রের জেলা
২০০৮ গ্রীষ্মকালীন অলিম্পিকে জুডো – পুরুষদের ৮১ কেজি

২০০৮ গ্রীষ্মকালীন অলিম্পিকে জুডোতে পুরুষদের ৮১কেজি বিভাগের প্রতিযোগিতা অনুষ্ঠিত হয় ১২ই আগস্ট বেইজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে। প্রারম্ভিক পর্ব শুরু হয় বেলা ১২:০০টার সময় (CST)। রেপোশে ফাইনাল, সেমিফাইনাল, ব্রোঞ্জ পদকের লড়াই এবং ফাইনাল অনুষ্ঠিত হয় সন্ধ্যা ৬:০০টার সময়।

পুরুষদের জুডো ওজন শ্রেণীর এই বিভাগ মধ্যমবর্তীয় ওজনের। এই বিভাগে সেই সব প্রতিযোগী অংশগ্রহণ করতে পারবে যাদের শারীরিক ভর সর্বোচ্চ ৮১কিলোগ্রাম বা তার কম। জুডোর অন্যান্য বিভাগের মত এক্ষেত্রেও লড়াই পাঁচ মিনিটের হয়। যদি দেখা যায় ঐ পাঁচ মিনিটের শেষে দুজনেরই স্কোর সমান সমান, তাহলে আরও পাঁচ মিনিটের সাডেন ডেথ লড়াই হয়। যদি তাতেও দুই জুডোকার কেউ কোনো স্কোর করতে না পারে তাহলে খেলার ফলাফল বিচারকেরা স্থির করেন। সমগ্র টুর্নামেন্ট একক-অপনয়ন পদ্ধতিতে সম্পন্ন হয় যাতে শেষ পর্যন্ত স্বর্ণ পদকের লড়াই হয়। এছাড়া রেপোশে পদ্ধতিতে দুই ব্রোঞ্জ পদক বিজয়ী স্থির করা হয়। সেমিফাইনালিস্টদের কাছে পরাজিত প্রত্যেক জুডোকা রেপোশে রাউন্ডে অংশগ্রহণের সুযোগ পায়। সেমিফাইনালে পরাজিত দুজন জুডোকা রেপোশে রাউন্ডের শেষ দুজনের সাথে ব্রোঞ্জ পদকের লড়াইয়ে অংশ নেয়।

পদকবিজয়ী

টুর্নামেন্টের ফলাফল

ফাইনাল

ম্যাট ১

ম্যাট ২

রেপোশে

পাদটিকা 
 প্রতিযোগিতার ধরন

২০০৮ গ্রীষ্মকালীন অলিম্পিকে জুডো বিভাগসমূহ
বাকল

উদ্ভিদের কাণ্ড বা মূলের বাহিরের অংশকে বাকল বা গাছের ছাল বলা হয়। বৃক্ষ, লতা-গুল্ম, ঝোপঝাড় এর সব ধরনের গাছের-ই বাকল থাকে। একটি উদ্ভিদের ভাসকুলার ক্যামবিয়াম (vascular cambium) এর বাহিরের সম্পূর্ণ টিস্যু কে বাকল হিসেবে ধরা হয় এবং এটি একটি অপ্রয়োগিক পরিভাষা। উদ্ভিতের অত্যন্ত প্রয়োজনিয় এই বাকল, উদ্ভিদের দেহ বা কাঠকে আচ্ছাদিত করে থাকে। এটি অভ্যন্তরীণ বাকল ও বহির্ভাগ এই দুই অংশে বিভক্ত। কাণ্ডের পুরনো টিস্য বা কলা নিয়ে আভ্যন্তরীন বাকল গঠিত। বাকলের অধিকাংশই এই আভ্যন্তরীন বাকল এর মধ্যে থাকে। উদ্ভিতের কাণ্ডের মৃত টিস্যু বা কলা আভন্তরীন টিস্যুর সাথে মিশে থাকে আর এই অংশ টুকু কেই বাকল এর বহির্ভাগ বলে।

গ্যালারি

আরও দেখুন 

উদ্ভিদ
উদ্ভিদ শারীরতত্ত্ব
উদ্ভিদ অঙ্গসংস্থানবিদ্যা
ফ্লোয়েম

ফ্লোয়েম () নালীভিত্তিক উদ্ভিদের সজিব টিস্যু যার মাধ্যমে উদ্ভিদের পাতায় তৈরি খাদ্য (সুগার সুক্রোজ) উদ্ভিদ দেহের বিভিন্ন অংশে পরিবাহিত হয়। পরিবহনের এই পদ্ধতিকে ট্রান্সলোকেশন বলে। ফ্লোয়েম হল গাছের বাকলের সর্বশেষ স্তর। এর নামটি গ্রিক শব্দ  (phloiós) থেকে নেয়া হয়েছে যার অর্থ হল, ছাল বা বাকল। ১৯৫৮ সালে এই নাম প্রথম শুরু করেন কার্ল নাগেলি।

নালিকা বান্ডিল গঠনে ফ্লোয়েম জাইলেমের পরিপূরক হিসেবে কাজ করে। এই কলা গঠিত নিম্নোক্ত তন্তু দ্বারা :
 সিভ উপাদান 
 সঙ্গীকোষ
 ফ্লোয়েম প্যারেনকাইমা
 ফ্লোয়েম তন্তু

অংশসমূহ

সিভ উপাদান
সিভকোষ 
ফ্লোয়েম কলায় সজীব, দীর্ঘ,  সিভপাত বিহীন কোষগুলিকে সিভকোষ বলে। ফার্ন ও নগ্নবীজী উদ্ভিদদের এটি দেখা যায়।

বৈশিষ্ট্যসমূহ:
সিভকোষ দীর্ঘ, ক্রমসূক্ষ্ম প্রান্তযুক্ত, সেলুলোজ নির্মিত পাতলা প্রাচীরবিশিষ্ট।
কোষের কেন্দ্রস্থ বড় গহ্বরের চারিদিকে পাতলা স্তরের প্রোটোপ্লাজম থাকে। 
কোষপ্রাচীরে কতকগুলি ছিদ্র একত্রিত হয়ে সিভক্ষেত্র গঠন করে, ছিদ্রগুলিকে সিভছিদ্র বলে। 
কোন সিভ পাত গঠিত হয় না।

সিভনল 
ছিদ্রযুক্ত প্রান্তপ্রাচীর বিশিষ্ট নিউক্লিয়াসবিহীন নলাকার সজীব ফ্লোয়েম কলাকে সিভনল বলে। গুপ্তবীজী উদ্ভিদের ফ্লোয়েমে দেখা যায়।

বৈশিষ্ট্যসমূহ:
কোষগুলিতে সাইটোপ্লাজম থাকে, কিন্তু নিউক্লিয়াস থাকে না। 
কোষগুলি উল্লম্বভাবে পরপর একটি সারিতে সজ্জিত থাকে। 
পরিণত কোষের কোষগহ্বর দেখা যায়। #এছাড়া প্রান্তপ্রাচীর চালুনির মতো ছিদ্রযুক্ত হয়ে সিভপাত গঠন করে।
 শীতকালে ক্যালোস নামের এক প্রকার বর্ণহীন কেলাসিত উজ্জ্বল ও দ্রবণীয় কার্বোহাইড্রেট জমা হয়ে ছিদ্রগুলি বন্ধ করে দেয় একে ক্যালাস প্যাড বলে। বসন্তকালে এটি আবার দ্রবীভূত হয়ে যায়।

সঙ্গীকোষ
সিভনলের সঙ্গে সংলগ্নভাবে অবস্থিত নিউক্লিয়াসযুক্ত সজীব কোষগুলিকে সঙ্গীকোষ বলে। ব্যক্তবীজী উদ্ভিদে সঙ্গীকোষ থাকে না, কিন্তু গুপ্তবীজী উদ্ভিদে থাকে।

বৈশিষ্ট্যসমূহ:
কোষগুলিতে ঘন দানাদার সাইটোপ্লাজম থাকে ও বড়ো নিউক্লিয়াস থাকে। 
কোষগুলি লেন্সের মতো আকৃতিবিশিষ্ট। 
কোষগুলির মধ্যে ক্ষুদ্র ক্ষুদ্র গহ্বর থাকে।

ফ্লোয়েম প্যারেনকাইমা
এগুলি প্যারেনকাইমা কোষ। গুপ্তবীজী উদ্ভিদে থাকে।

ফ্লোয়েম তন্তু বা বাস্ট তন্তু
এগুলি স্ক্লেরেনেকাইমা কোষ। কোষপ্রাচীর লিগনিন যুক্ত, মৃত এবং কূপ বর্তমান।

 যেমন — পাট তন্তু একপ্রকারের ফ্লোয়েম তন্তু।

প্রকারভেদ
উৎপত্তি অনুসারে এটি দুই প্রকার।

প্রাথমিক ফ্লোয়েম
অগ্রস্থ ভাজক কলার কেন্দ্রে অবস্থিত প্রোক্যাম্বিয়াম থেকে উদ্ভূত প্রাথমিক উদ্ভিদদেহে বর্তমান ফ্লোয়েমকে প্রাথমিক ফ্লোয়েম বলে। এটি দুই প্রকার।

প্রোটোফ্লোয়েম
নালিকা বান্ডিলের অন্তর্গত ছোট গহ্বর বিশিষ্ট প্রাথমিক ফ্লোয়েম।

মেটাফ্লোয়েম
নালিকা বান্ডিলের অন্তর্গত বড় গহ্বর বিশিষ্ট প্রাথমিক ফ্লোয়েম।

গৌণ ফ্লোয়েম
প্রাথমিক বৃদ্ধি সম্পন্ন হওয়ার পর উদ্ভিদের গৌণ বৃদ্ধিকালে নালিকা বান্ডিলের ফ্যাসিকুলার ক্যাম্বিয়াম থেকে সৃষ্ট ফ্লোয়েমকে গৌণ ফ্লোয়েম বলে।

তথ্যসূত্র 

উদ্ভিদ কলা
উদ্ভিদের শরীরস্থান
উদ্ভিদ শারীরতত্ত্ব
কলা (জীববিজ্ঞান)
নতুন ক্যালিডোনিয়া

নতুন ক্যালিডোনিয়া বা নুভেল কালেদোনি (); কথ্য: (la) Calédonie লা কালেদোনি; জনপ্রিয় ডাকনাম: (le) Caillou ল্য কাইউ "নুড়ি") হচ্ছে ওশেনিয়া অঞ্চলে অবস্থিত ফ্রান্স নিয়ন্ত্রিত একটি রাষ্ট্র। প্রশান্ত মহাসাগরের দক্ষিণ-পশ্চিম অংশের মেলানিশিয়া অংশরের উপঅঞ্চলে এর অবস্থান। এটি বেশ কিছু ছোট ছোট দ্বীপের সমন্বয়ে গঠিত। এটির মূল দ্বীপগুলো মধ্যে আছে গ্রঁদ তের ও লয়ালটি দ্বীপপুঞ্জ। সব মিলিয়ে এর আয়তন তাইওয়ানের অর্ধেক। এর আয়তন ১৮,৫৭৫.৫ বর্গ কিলোমিটার (৭,১৭২ বর্গমাইল)। ২০০৯ সালের জানুয়ারি মাসের আনুমানিক পরিসংখ্যান অনুযায়ী এর জনসংখ্যা প্রায় দেড় লক্ষ। নুমেয়া হচ্ছে দেশটির রাজধানী ও সবচেয়ে বড় নগরী। দেশটির আঞ্চলিক মুদ্রার নাম সিএফপি ফ্রঁ।

ইতিহাস 
প্রশান্ত মহাসাগর তীরবর্তী অঞ্চলসমুহে সর্বপ্রথম মানুষের পদার্পণ হয় প্রায় ৩০০০ বছর পূর্বে। অস্ট্রোনেশীয়রা তার আরও অনেক পরে এই অঞ্চলে উপনিবেশ গড়ে। বিভিন্ন দেশের বিভিন্ন রকম মানুষ মেলানেশিয়া দ্বীপপুঞ্জে এসে স্থায়ীভাবে বসবাস শুরু করে এবং তারা লাপিতা নামে পরিচিত ছিল। লাপিতারা এরপর খৃস্টপূর্ব ১৫০০ অব্দে দুইটি দ্বীপপুঞ্জ আবিষ্কার করে যে দ্বীপপুঞ্জগুলি এখন নতুন ক্যালিডোনিয়া ও লয়ালটি আইল্যান্ডস নামে পরিচিত। লাপিতা'রা সুদক্ষ ও প্রশিক্ষিত নাবিক ও কৃষক হিসেবে পরিচিত ছিল। প্রশান্ত মহাসাগরীয় অঞ্চলের বৃহৎ অংশ জুড়ে তাদের প্রভাব ও কর্তৃত্ব ছিল।

একাদশ শতাব্দী থেকে এই দ্বীপপুঞ্জে পলিনেশীয়দের আগমন ঘটে এবং তারা দ্বীপের অধিবাসীদের সাথে মিশে যায় ও স্থায়ীভাবে বসবাস শুরু করে।

১৯শ শতকে এই অঞ্চলে ইউরোপীয়দের আগমন ঘটে। ব্রিটিশ অভিযাত্রী জেমস কুক ১৭৭৪ সালে দ্বীপাঞ্চলের বৃহৎ ভূমি আবিষ্কার করেন এবং "নিউ ক্যালিডোনিয়া" নামকরণ করেন। এই নাম রাখা হয়েছিল স্কটল্যান্ড-এর ল্যাটিন নাম "ক্যালিডোনিয়া" থেকে।

টীকা

তথ্যসূত্র 

  (2007): A new model Gondwanan taxon: systematics and biogeography of the harvestman family Pettalidae (Arachnida, Opiliones, Cyphophthalmi), with a taxonomic revision of genera from Australia and New Zealand. Cladistics 23(4): 337-361.

বহিঃসংযোগ 

 Official website 
 
 
 New Caledonia Photos 
 Lonely Planet profile
  Website for l'Association Endemia: A thorough presentation of New Caledonian biodiversity
  past and current developments of France's overseas administrative divisions like New Caledonia
 New Caledonia awaits decolonisation

ওশেনিয়া
নতুন ক্যালিডোনিয়া
জিল্যান্ডিয়া
ফরাসি ভাষী দেশ ও অঞ্চল
ছোট দ্বীপ উন্নয়নশীল রাষ্ট্র
অপরাজিতা

অপরাজিতা (বৈজ্ঞানিক নাম: Clitoria ternatea) (সংস্কৃত: श्वेतां, विष्णूक्रांता, शंखपुष्पी) হচ্ছে ফ্যাবেসি (Fabaceae) পরিবারের একটি প্রজাতির ফুল হলো অপরাজিতা। ইংরেজিতে এটি Asian pigeonwings, bluebellvine, blue pea, butterfly pea, cordofan pea, এবং Darwin pea নামেও পরিচিত। ফুলটি সাধারণত গাঢ় নীল রঙের হয়, তবে এর নিচের দিকটা এবং ভেতরের অংশ সাদা, কখনো কখনো সেখানে হলুদ আভাও থাকতে পারে। সাদা রঙের অপরাজিতাও দেখা যায়। প্রকৃতিতে খুবই বিরল প্রজাতির দ্বৈত পাপড়ির (Double Petal) অপরাজিতা ফুলও দেখতে পাওয়া যায়।

প্রচলিত নাম 
অঞ্চল ও ভাষাভেদে কিছু সাধারণ প্রচলিত নাম:

 
 
 বাংলা ভাষায়: অপরাজিতা
 
 মালয় ভাষা: বুঙ্গা তেলাংগ Bunga telang
 মালয়ালম ভাষা: ശംഖുപുഷ്പം, সঙ্খপুস্পম
 মারাঠি ভাষা: गोकर्ण, গোকর্না (Gokarna)
 ধিভেয়ি ভাষা: কুলহাধিরিমা (Kulhadhirimaa)
 
 সংস্কৃত ভাষা: Sankhapushpi (शंखपुष्पी), aparajita(अपराजिता), saukarnika, ardrakarni, girikarnika (गिरिकर्णिका), supuspi (सुपुष्पी), mohanasini (मोह्नाशिनी), vishadoshaghni (विषदोषघ्नी), shwetanama (श्वेतनामा), Vishnukranta (विष्णुक्रांता), ashwakhura (अश्वखुरा)}
 তামিল ভাষা: সাঙ্গু পু (Sangu pu)
  (dok anchan)

ছবিঘর

তথ্যসূত্র

বহিঃসংযোগ 

 
 

ফুল
থাইল্যান্ডের উদ্ভিদ
নেপালের উদ্ভিদ
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা